**НАРОДНО ЧИТАЛИЩЕ „ИВАН ВАЗОВ 1911“**

**С. БЪРЗИЯ, ОБЩ. БЕРКОВИЦА**

**ДОКЛАД ЗА ДЕЙНОСТТА ПРЕЗ 2022Г.**

През 2022 година читалището работеше активно в изпълнение на основните си задачи:

1.Съхранение и поддържане на местните традиции и обичаи.

2.Библиотечно обслужване, събиране и предоставяне на информация, достъп до интернет, извършване на социални услуги и дейности за населението.

3.Изготвяне и изнасяне пред населението на културни програми, отбелязване на бележити годишнини и значими събития.

4.Поддържане на доброто име на читалището, като огнище за духовен живот и съхранение на българщината.

Библиотечната дейност е в основата на читалищната дейност. Ежедневно библиотеката се посещава от деца, които използват предоставените компютри напълно безплатно. Веднъж месечно в библиотеката ученици от основното училище провеждат своите занимания по различни теми. От страна на секретаря се подготвят презентации, библиотечни материали и изложби, свързани с предстоящо събитие.

В библиотеката занимание намират и деца в предучилищна възраст, на които се предоставят материали за оцветяване, редене на пъзели, интерактивни игри, четене на приказки и други занимания.

Друго от библиотечната дейност е изработване на мартеници, картички за празника на жените, украси и декорации за пролетните празници.

Библиотеката разполага с 9440 броя книги. От дарения са постъпили 70бр.

Потребителите за изминалата година са 76, от тях 53 са до 14 години.

Раздадените книги са 67бр.

Мероприятията проведени през 2022г., съгласно културната програма са:

**М. Януари**

– „Бабин ден“- общоселски празник, който включва пресъздаване на обичай „Поливане“ , изява на самодейните колективи и увеселение.

**М.Февруари**

- Годишнина от обесването на Васил Левски, отбелязана с изложба на материали за живота и делото на Апостола.

- „Трифон Зарезан“- пресъздаване на обичай „Зарязване на лоза“, програма на самодейните колективи и общоселско увеселение.

- Работилница за мартеници

**М.Март**

– „Баба Марта“, раздаване на изработените мартеници

* 3 март - Национален празник, литературно-музикална програма.
* 8 март – Ден на жената – празничен обяд с кратка програма и поздрав към дамите.

**М.Април**

- Международен ден на детската книга – четене на приказки от и на деца от известни автори.

- „Лазаруване“ – посещение на домове от група деца с песни и наричания за здраве и берекет.

- Великденски празници с различни увеселителни мероприятия.

**М.Май**

- 24 май – Ден на славянската писменост – празничен концерт в салона на читалището, с участие на ученици, самодейци и жители на Бързия.

**М.Юни**

- 1 юни – Ден на детето – детска дискотека

- 2 юни – Ден на Ботев – изложба „Живот и дело“

- 24 юни – „Еньовден“ – празник на билките. Събиране на билки и оплитане на венец, през който минава всеки за здраве.

**М.Август**

- Провеждане на фолклорен събор „Богородица в Бързия“

**М.Септември**

- 6 септември – Съединението на България – презентация

- 25 септември – Независимостта на България – презентация

**М.Октомври**

- 1 октомври – Ден на възрастните хора – поздрав с кратка програма

- Седмица на четенето – посещения на групи деца в библиотеката и конкурс на най-бързо и най-изразително четене на текст.

**М.Ноември**

- 1 ноември – Ден на Будителите – изложба, презентация за делото на бележити личности

- 21 ноември – Ден на Християнското семейство – кулинарна изложба

**М.Декември**

Разнообразни мероприятия, свързани с коледни и новогодишни празници.

Всички празници и мероприятия се провеждат съвместно с Пенсионерски клуб „Клисура“ с. Бързия. Певческата група към клуба участва във всички мероприятия.

Към читалището функционира фолклорна група „Дервент“, с ръководител Димитринка Иванова.

През цялата година групата взима участие във всички тържества, както в общински мероприятия така и в други населени места. Участва във фолклорни фестивали и събори, за което получава грамоти и плакети за добро представяне.

Читалището е в основата на всички празнични събития в Бързия.

Читалището, като институция образова и възпитава, защото всяко събитие поражда у подрастващите навици да ценят изкуството.

10.03.2023 Изготвил:

/Галя Поплалова – секретар/